3. pielikums

Valsts valodas centra

brīvprātīgā darba nolikumam

**LĪGUMS**

**par brīvprātīgā darba veikšanu**

**Nr. \_\_\_**

\_\_\_\_\_\_\_\_\_, 202\_. gada \_\_\_\_\_\_\_\_\_\_\_\_\_\_\_\_

**Valsts valodas centrs** (turpmāk – centrs), reģistrācijas Nr. 90000463460, adrese: Raiņa bulvāris 15, Rīga, LV-1050, kura vārdā saskaņā ar Ministru kabineta 2020. gada 2. septembra noteikumiem Nr. 550 "Valsts valodas centra nolikums" (turpmāk – centra nolikums) rīkojas direktors Māris Baltiņš, no vienas puses, un brīvprātīgais \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(turpmāk – sabiedriskais palīgs), personas kods\_\_\_\_\_\_\_\_\_\_\_\_, no otras puses, kopā turpmāk saukti – puses, bet katrs atsevišķi – puse,

saskaņā ar Brīvprātīgā darba likuma 6. pantu, neviena nepiespiesti, no brīvas gribas, bez maldības un viltus, noslēdz līgumu par brīvprātīgo darbu (turpmāk – līgums).

**1. LĪGUMA PRIEKŠMETS**

1.1. Centrs nodarbina sabiedrisko palīgu bezatlīdzības ceļā, nenodibinot darba tiesiskās attiecības.

1.2. Sabiedriskais palīgs konsultē personas par valsts valodas lietojumu publiskajā vidē, informē iestāžu un komersantu atbildīgās personas par normatīvo aktu prasībām valsts valodas lietošanas jomā, kā arī skaidro veidus, kā iespējams novērst minēto prasību neatbilstību un veicināt to ievērošanu.

1.3. Sabiedriskā palīga darba veikšanas vieta:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1.4. Sabiedriskā palīga darba veikšanas apjoms un laiks tiek saskaņots ar centra Valodas kontroles departamenta vecāko inspektoru, kurš pilda centra brīvprātīgā darba koordinatora pienākumus (turpmāk – koordinators).

1.5. Koordinators, kas uzrauga sabiedriskā palīga darba veikšanu un seko līdzi uzdevumu izpildei līguma 1.3. punktā noteiktajā brīvprātīgā darba veikšanas vietā: vārds, uzvārds, kontakti\_\_\_\_\_\_\_\_\_\_\_\_\_.

**2. SABIEDRISKĀ PALĪGA TIESĪBAS, PIENĀKUMI UN ATBILDĪBA**

2.1. Sabiedriskā palīga tiesības:

2.1.1. saņemt no centra veicamā darba uzdevumu, apmācību un pilnīgu informāciju, kas nepieciešama brīvprātīgā darba izpildei;

2.1.2. saņemt no centra kompensāciju par izdevumiem, kas radušies, ierodoties uz mācībām centrā;

2.1.3. saņemt no centra rakstveida izziņu par veikto brīvprātīgo darbu un tā ilgumu;

2.1.4. atteikties veikt brīvprātīgo darbu, ja tas neatbilst viņa spējām, iemaņām un prasmēm vai ja darba uzdevums viņam nav pieņemams;

2.2. Sabiedriskā palīga pienākumi:

2.2.1. pirms konsultāciju veikšanas nosaukt vārdu, uzvārdu, statusu un uzrādīt centra sabiedriskā palīga apliecību;

2.2.2. konsultēt personas par vārdu pareizrakstību, kā arī par publiskās informācijas tekstu nodrošināšanu pareizā latviešu valodā;

2.2.3. apzinīgi un godprātīgi pildīt brīvprātīgo darbu centra noteiktā kārtībā un termiņā atbilstoši centra norādījumiem;

2.2.4. ne retāk kā reizi ceturksnī elektroniski iesniegt centram atskaiti par sniegtajām konsultācijām (norādot nostrādāto stundu skaitu) par valsts valodas lietojumu publiskajā informācijā, preču marķējumā un lietošanas instrukcijās ietvertajā informācijā;

2.2.5. veicot brīvprātīgo darbu, savā darbībā ievērot vispārpieņemtās ētikas normas; neveikt darbības, kas varētu kaitēt centra reputācijai;

2.2.6. iesniegt rakstisku iesniegumu centra vadībai par līguma 2.1.2. punktā minēto izdevumu kompensēšanu, pievienojot iesniegumam izdevumus apliecinošus dokumentus;

2.2.7. nekavējoties informēt centra pilnvaroto personu par apstākļiem, kas iestājušies un neļauj turpmāk pildīt ar līgumu uzņemtās saistības, t.sk. informēt par apstākļiem, kas var ietekmēt sabiedriskā palīga darba gaitu;

2.2.8. piedalīties centra rīkotajās mācībās;

2.2.9. izdevumu apliecinošajā dokumentā par sabiedriskā transporta izmantošanu norādīt savus personas datus – vārdu, uzvārdu, personas kodu.

**3. CENTRA TIESĪBAS, PIENĀKUMI UN ATBILDĪBA**

3.1. Centra tiesības:

3.1.1. organizējot brīvprātīgo darbu, dot sabiedriskajam palīgam rīkojumus, norādījumus, uzdevumus;

3.1.2. pārbaudīt, vai sabiedriskā palīga teorētiskās zināšanas un prasmes atbilst izvēlētā brīvprātīgā darba veikšanai nepieciešamajām zināšanām un iemaņām;

3.1.3. neļaut sabiedriskajam palīgam veikt brīvprātīgo darbu gadījumā, kad ir pamatotas aizdomas par sabiedriskā palīga saslimšanu, kā arī, ja tiek konstatēts, ka, pildot līguma saistības, viņš ir alkohola vai narkotisko vielu ietekmē u.c. gadījumos, kad sabiedriskā palīga neatstādināšana no pienākumu izpildes var kaitēt viņa paša vai citu cilvēku drošībai vai centra uzdevumu veikšanai;

3.1.4. pieprasīt sabiedriskajam palīgam sniegt atskaites par brīvprātīgā darba veikšanu.

3.2. Centra pienākumi:

3.2.1. pirms brīvprātīgā darba uzsākšanas iepazīstināt sabiedrisko palīgu ar darba apstākļiem, veicamajiem uzdevumiem, sabiedriskā palīga pienākumiem un tiesībām, centra ētikas kodeksu;

3.2.2. nodrošināt sabiedriskā palīga apmācību;

3.2.3. sniegt sabiedriskajam palīgam konsultatīvo un metodisko atbalstu;

3.2.4. pastāvīgi pārbaudīt un uzlabot sabiedriskā palīga sniegto konsultāciju un ieteikumu kvalitāti;

3.2.5. sniegt sabiedriskajam palīgam rakstveida apliecinājumu par veikto brīvprātīgo darbu un tā ilgumu;

3.2.6. atmaksāt sabiedriskajam palīgam ceļa izdevumus nokļūšanai no dzīvesvietas līdz centram, lai piedalītos centra rīkotajās mācībās;

3.2.7. pamatojoties uz sabiedriskā palīga iesniegto izdevumus apliecinošo dokumentu, 10 (desmit) darbdienu laikā veikt samaksu, pārskaitot naudu uz līgumā norādīto sabiedriskā palīga bankas kontu.

**4. LĪGUMA DARBĪBAS LAIKS**

4.1. Līgums stājas spēkā 20\_\_. gada \_\_\_\_\_\_\_\_\_\_ un ir spēkā divus gadus. Centram ir tiesības pagarināt līgumu, ja par sabiedriskā palīga darbu no centra Valodas kontroles departamenta ir saņemta pozitīva atsauksme un sabiedriskais palīgs ir izteicis vēlmi turpināt bez atlīdzības veikt centra uzdotos uzdevumus.

4.2. Līgumu var izbeigt, pusēm par to vienojoties rakstveidā.

4.3. Puse var uzteikt līgumu, rakstveidā brīdinot otru pusi ne vēlāk kā trīs dienas iepriekš.

4.4. Pusei ir tiesības rakstveidā uzteikt līgumu, neievērojot līguma 4.3. punktā noteikto uzteikuma termiņu, ja tai ir svarīgs iemesls. Par šādu iemeslu atzīstams katrs tāds apstāklis, kas, pamatojoties uz tikumības un taisnprātības apsvērumiem, neļauj turpināt brīvprātīgo darbu.

4.5. Centram ir tiesības rakstveidā izbeigt līgumu, neievērojot līguma 4.3. punktā minēto termiņu, ja tiek pārkāpti līguma noteikumi un ir konstatēti centra ētikas kodeksa pārkāpumi.

**5. CITI NOTEIKUMI**

5.1. Līguma grozījumi un papildinājumi tiek noformēti rakstveidā un ir līguma neatņemama sastāvdaļa.

5.2. Pušu domstarpības, kas saistītas ar līguma saistību izpildi, tiek risinātas sarunu ceļā. Ja sarunās netiek panākta vienošanās, strīds risināms Latvijas Republikas normatīvajos aktos noteiktajā kārtībā.

5.3. Pusēm ir pienākums ne vēlāk kā divu darbdienu laikā rakstveidā informēt vienai otru par izmaiņām tās kontaktinformācijā un bankas konta rekvizītos.

5.4. Līgums sastādīts uz trīs lapaspusēm, divos eksemplāros, ar vienādu juridisko spēku, pa vienam eksemplāram katrai pusei.

**6. PUŠU REKVIZĪTI UN PARAKSTI**

|  |  |
| --- | --- |
| **Centrs:** | **Sabiedriskais palīgs:** |
| **Valsts valodas centrs** | **Vārds, uzvārds** |
| Reģ. Nr.: 90000463460 | Personas kods: |
| Adrese: Raiņa bulvāris 15,Rīga, LV-1050Valsts kaseKods: TRELLV22Konts Nr.: LV73TREL2190460004000 | Adrese:Banka:Bankas kods:Konta Nr.: |
| Paraksts | Paraksts |